4 iulie 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **în localitatea Plopu, județul Prahova:**

Ca urmare a unei avarii produse asupra sistemului de distribuție a gazelor naturale de către reprezentanții unei companii terțe ce efectuau o lucrare de săpătură mecanizată în localitatea Plopu din județul Prahova, **Distrigaz Sud Rețele** **a fost nevoită să sisteze alimentarea cu gaze naturale** în zona respectivă astăzi, 4 iulie 2023, **începând cu ora 11:40**, pentru un număr de **364 de clienți casnici** **și non-casnici** situați pe străzile Aninului, Balaban, Bisericii, Boiereacă, Carpeniș, Dragului, Eugen Lovinescu, Frasinului, Galmeia, Harsa, Libertății, Liniei, Merilor, Nisipoasa, Plopu, Podului, Principală, Rotundă, Școlii, Sociu, Serei, Sfânta Maria, Socului, Stejarului, Troiței, Unirii și Vale din județul Prahova.

Echipele Distrigaz Sud Rețele sunt la fața locului pentru a asigura remedierea defectului. Reluarea alimentării cu gaze naturale a clienților afectați se va face în cursul zilei de astăzi, **4 iulie 2023, ora 19:00.**

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*